section_heading: Drugi svjetski rat
paragraph_text: Poslije Travanjskog rata 1941. godine, radio je kao ilegalni politički radnik. Kod njega je bio centar za prikupljanje oružja i raspačavanje ilegalnog materijala. Kada je u veljači 1942. godine, bila formirana Mosorska partizanska četa, bio je postavljen za zamjenika zapovjednika. Neprijateljske snage su ubrzo pokrenule napad na četu, pa je njeno zapovjedništvo donijelo odluku, protivnu naredbama nadređenih, da se četa raspusti. Reić je odbio poslušati naređenje, te je ostao sa skupinom boraca na položaju. 29. travnja 1942. osnovan je Mosorski partizanski odred, a Reić je određen je za zapovjednika. Odmah je pošao u akcije koje su digle moral narodu u mosorskim selima. Četa se zatim borila na Dinari protiv talijanskih okupacijskih snaga. Moral stanovništva dosta je opao nakon raspuštanja Odreda.